cyanic-selkie/wikianc huggingface dataset:
Angsten eter sjelen
Handling
Den andre sønnen hennes erklærer at Emmi må ha mistet all sunn fornuft. Datteren hennes kaller leiligheten hennes for en "grisesti" og kaller Emmi for en "hore" før alle barna reiser sin vei. Emmi bestemmer at hun og Ali burde ta en lengre ferie sammen for å unnslippe problemene sine i hverdagen, overbevist om at når de kommer tilbake vil de være savnet og vil bli ønsket velkommen tilbake. Men de opplever fremdeles problemer, og dette fører til at Ali forlater Emmi og søker trøst hos en kvinnelig bartender ved navn Barbara - som han tilsynelatende hadde et forhold til før han møtte Emmi.
Om produksjon
Angsten eter sjelen er en hyllest til Hollywood-regissøren Douglas Sirk, spesielt Opprør mot livet og Med kjærlighetens rett. Scenen hvor Emmis sønn sparker inn skjermen på TV-apparatet når han finner ut at mora har giftet seg med en araber er ment som en referanse til sistnevnte film.
Den amerikanske regissøren Todd Haynes har gjort sin egen hyllest til Sirk og Fassbinder med Far From heaven i 2002, som har mange av de samme sentrale konfliktene som Angsten eter sjelen og Med kjærlighetens rett, samtidig som den refererer stilen i 50-talls melodrama.
French Open 2001
French Open 2001 ble spilt på Roland Garros-stadion i Paris i perioden 28. mai til 10. juni. French Open er en Grand Slam-turnering i tennis på grus. Gustavo Kuerten fra Brasil beseiret spanske Alex Corretja i singlefinalen for herrer og Jennifer Capriati fra USA vant over belgiske Kim Clijsters i damefinalen.
Politiets Afghanistanmedalje
Politiets Afghanistanmedalje er en norsk medalje innstiftet 1. mai 2004 og som tildeles av Politidirektøren for tjeneste ved det norske politiengasjementet i Afghanistan. Utmerkelsen er godkjent til bruk på politiets uniform. Den er også godkjent brukt på norsk militær uniform og behandles der som tilhørende «Gruppe 4: Andre norske dekorasjoner».
Utforming
Politiets Afghanistanmedalje er utført i sølvfarget metall. På adversen har medaljen et kart over Afghanistan og i nedre del Politiets etatsemblem, det norske riksvåpenet mot en bakgrunn strødd med kors og flankert av fasces, og en opphøyet rand ytterst. I øvre del står innskriften «NORWAY» over «AFGHANISTAN». Revers har innskriften «NORWEGIAN POLICE» i en bue øverst og «SUPPORT TO THE / AFGHAN / AUTHORITIES» over tre rette linjer i medaljens nedre halvdel.
Medaljen er opphengt i et bånd med sandgul farge som ved venstre kant har striper i rødt, hvitt og blått, ved høyre kant i svart, rødt og grønt. Fargene i kanstripene er hentet fra Norges og Afghanistans flagg.
Tildeling
Politiets Afghanistanmedalje tildels for fortjenstfull tjeneste i forbindelse med det norske politiets oppdrag i Afghanistan eller til den som har bistått styrken på en særlig verdifull måte. Medaljen kan også tildeles utlendinger. Medaljen tildeles etter bestemmelse av politidirektøren.
Medaljen er også tildelt personell fra det norske Forsvaret, som har bistått politiet i dets arbeid i Afghanistan.
Liste over presidentene for São Tomé og Príncipes nasjonalforsamling
Presidenten for São Tomé og Príncipes nasjonalforsamling er leder for parlamentet
Not While I’m Around
«Not While I'm Around» er en låt fra Stephen Sondheims musikal Sweeney Todd. Det er en duett mellom unggutten Tobias Ragg og Mrs. Lovett. Sweeney Todd hadde urpremiere på Broadway i 1979, og har senere også blitt vist i Norge.
Sangen har blitt sunget av en rekke skuespillere og artister, blant annet av Ken Jennings og Angela Lansbury (for urpremieren i 1979) og Helena Bonham Carter og Edward Sanders (for filmen Sweeney Todd – Demonbarbereren fra Fleet Street fra 2007). Sangeren Barbra Streisand spilte også inn en versjon av låten for studioalbumet The Broadway Album i 1985. Sangen ble sunget av Blaine Anderson (Darren Criss) i musikalserien Glee, etter at kjæresten Kurt (Chris Colfer) blir slått bevisstløs.
Bruk i musikalen
Fru Lovett ansetter den hjemløse guttungen Tobias i kjøttpaibutikken hun eier. Tobias er skeptisk til Sweeney Todd som fru Lovett har forelsket seg i, og sverger med denne sangen å beskytte henne. Hun er som en morsfigur for han, men det viser seg senere at hun kanskje ikke var like snill som Tobias først trodde.
Anmeldelser
Variety kalte låten «øm og hjemsøkende» og skrev at Tobias «for et øyeblikk blir [fru Lovetts] surrogatsønn». Rolling Stone anmeldte filmen i 2007 og skrev at Helena Bonham Carter «gir frysninger i «Not While I'm Around», en hengivenhetens ballade som hun synger til sin unge elev Toby før hun dreper ham».
Butyllitium
Butyllitium kan referere til en av de fem isomere organolitium-reagensene, hvorav tre er ofte brukt i kjemisk syntese:
Posegrøt
Posegrøt (dansk: posegrød) er en gammel dansk matrett som stammer fra hollenderne på Amager ved København i begynnelsen av 1500-tallet.
Posegrøt har vært en hverdagsrett for hollenderne. Innholdet i posen har dog variert fra familie til familie, alt etter hvilke ingredienser man hadde i huset.
Lotustempelet
Lotustempelet er et Bahai-tempel («Tilbedelsens hus») i den indiske hovedstaden New Delhi. Tempelet stod ferdig i 1986, og er blitt et kjent Delhi-landemerke på grunn av dets spesielle arkitektur.
Gazastripen
Gazastripen (arabisk: قطاع غزة‎ transkripsjon: Qiṭɑʿ Ġazza/Qita' Ghazzah, hebraisk: רצועת עזה‎ Retzu‘at Aza) er en smal landstripe på øst-kysten av Middelhavet. Gazastripen kalles ofte bare Gaza (som også er navnet på den største byen i området). Arealet er på 360 km² (noe mindre enn Oslo), og innbyggertallet 2 millioner (i 2020). Gazastripen bebos av palestinere og ble tidligere styrt av Den palestinske selvstyremyndigheten. Siden 2007 er det imidlertid Hamas som sitter med kontrollen over Gazastripen. Flertallet av innbyggerne er flyktninger fra den arabisk-israelske krig i 1948 og deres etterkommere.
Egypt styrte Gazastripen fra 1948 og frem til seksdagerskrigen i 1967.
Israel, som okkuperte og styrte Gazastripen fra 1967 til 2005, innførte sammen med Egypt en blokade i 2007 og kontrollerer dermed stripens luftrom, territorielle vannforsyninger og adgang til havner. I begynnelsen var blokaden omfattende, men ble gradvis lettet og har siden 2011 kun begrenset innførsel av materialer som kan benyttes til produksjon av våpen. Blokaden har imidlertid ikke klart å hindre Hamas i gradvis å bygge opp en viss militær kapasitet.
Osmansk og britisk kontroll (1517–1948)
I 1517 ble Gaza en del av Det osmanske rike og forble det frem til første verdenskrig.
På begynnelsen av 1800-tallet var Gaza kulturelt dominert av nabolandet Egypt. Selv om det var en del av Det osmanske rike, var en stor del av innbyggerne egyptere som hadde flyktet fra politisk uro.
Regionen var åsted for kamper under første verdenskrig mellom Storbritannia og Det osmanske rike. Gaza, som kontrollerte kystruter, ble tatt av britene i det tredje slaget om Gaza 7. november 1917. Den britiske regjering har støttet finansielt vedlikeholdet av graver for britiske soldater som falt der.
Etter første verdenskrig ble Gaza en del av Storbritannias mandatområde under ledelse av Nasjonenes Forbund. Det var jøder bosatt i Gaza inntil de palestinske opprørene i 1929, da de ble tvunget til å forlate Gaza. Etter dette forbød britene jøder å leve i området, men allikevel vendte noen av dem tilbake, og disse etablerte kibbutzen Kfar Darom nær den egyptiske grensen. Britisk styre av Palestina endte med den arabisk-israelske krig i 1948.
Egyptisk kontroll (1948–1967)
Gazastripen slik den er kjent i dag, er et produkt av den påfølgende våpenhvilen mellom Egypt og Israel og er ofte referert til som den Grønne linjen. Egypt okkuperte stripen fra 1949 (kun avbrutt av fire måneders okkupasjon av Israel under Suez-krisen i 1956) til 1967. Stripens befolkning fikk tilsig av palestinske arabere som flyktet fra Israel under kampene.
På slutten av krigen ble en All-Palestinsk regjering (Arabisk: حكومة عموم فلسطين hukumat 'umum Filastin) proklamert i Gaza by 22. september 1948 av Den arabiske liga. Dette ble oppfattet som et forsøk fra Ligaen på å begrense den transjordanske innflytelse på det palestinske problemet. Regjeringen ble ikke akseptert av transjordanske myndigheter og heller ikke av noe ikke-arabisk land. Regjeringen var lite annet enn en egyptisk-kontrollert marionettregjering og flyttet snart til Kairo. Palestinere som bodde i Gazastripen eller i Egypt fikk All-Palestinske pass inntil 1959, da Gamal Abdel Nasser avsatte regjeringen.
Egypt annekterte aldri Gazastripen, men administrerte det gjennom en militærguvernør. Flyktningene fikk aldri egyptisk statsborgerskap.
Under Sinaikampanjen i november 1956 ble Gazastripen og Sinaihalvøya tatt av israelske tropper. Internasjonalt press tvang snart Israel til å trekke seg tilbake.
Israelsk kontroll (1967–1994)
Israel okkuperte Gazastripen igjen fra juni 1967 under seksdagerskrigen. Den militære okkupasjonen varte i 27 år, frem til 1994. Etter 1994, i henhold til Oslo-avtalen, skulle Israel fortsatt beholde luftkontroll, kontroll over territoriale vannforsyninger, kontroll over adgang til havner, kontroll over folketellinger, kontroll over utlendingers adgang til stedet, import/eksport samt skattessytemet.
Under den israelske okkupasjonen skapte Israel en bosettersone, Gush Katif, i det sydvestlige hjørnet av stripen nær Fafah og den egyptiske grensen. Tilsammen ble 21 områder med settlere opprettet i Gazastripen. Disse utgjorde rundt 20 % av det totale territoriet. Foruten å ha ideologiske årsaker til å være der, hjalp bosettersonene også Israel med sikkerheten i området. Gazastripen var under israelsk militær administrasjon inntil 1994. I løpet av den perioden hadde den militære administrasjonen også ansvaret for vedlikehold av sivile fasiliteter og tjenester.
I mars 1979 undertegnet Israel og Egypt den egyptisk-israelske fredsavtalen. Avtalen medførte blant annet at Israels hær og israelske sivile trakk seg ut av Sinaihalvøya, som Israel hadde erobret i seksdagerskrigen. Gazas endelige status ble ikke tatt hånd om av avtalen. Avtalen medførte ingen løsning når det gjaldt uenighet om de internasjonale grensene mellom Gazastripen og Egypt. Egypt gav avkall på alle territorielle krav på regionen utenom de internasjonale grensene.
I mai 1994, etter den palestinsk-israelske overenskomsten kjent som Oslo-avtalen, fant det sted en gradvis overføring av makt fra Israel til de palestinske myndigheter. Mye av stripen (unntakene var nybyggerområdene og de militære områdene) kom under palestinsk kontroll. De israelske styrkene forlot Gaza By og andre byområder. De palestinske myndigheter, ledet av Yasir Arafat, valgte Gaza By som sitt første hovedkvarter. I september 1995 undertegnet Israel og PLO avtalene om Vestbredden og Gazastripen, noe som utvidet de palestinske myndigheters kontroll til de fleste byene på vestbredden. Avtalen etablerte også et valgt palestinske nasjonalt råd med 88 medlemmer som holdt sin første samling i Gaza i mars 1996.
Det palestinske styret av Gazastripen og Vestbredden under ledelse av Arafat led under alvorlig vanstyre og korrupsjon. Bestikkelser ble brukt for å bringe varer ut og inn av Gazastripen, mens ledere i sikkerhetsstyrkene tjente godt på investeringer i byggebransjen. Eksempler er Great Arab Company for Investment and Development, al-Motawaset Company og al-Sheik Zayid byggeprosjektet.
Den andre intifada brøt ut i september 2000. I februar 2005 stemte den israelske regjering for å implementere Israels unilaterale uttrekking fra Gazastripen. Planen ble implementert 15. august 2005 (dagen etter Tisha B'av) og var fullført 12. september 2005. I henhold til planen skulle alle israelske nybyggerområder i Gazastripen, fire områder på vestbredden og Erez-området fjernes. Dette medførte flytting av 9,000 israelske settlere. Dessuten skulle alle israelske baser fjernes. 12. september annonserte den israelske regjering at israelsk militært styre i Gazastripen var over.
For å unngå beskyldninger om at landet fortsatt okkuperte deler av Gazastripen, trakk Israel seg også vekk fra Philadelphiruten, som er en smal stripe som ligger ved Gazastripens grense mot Egypt. I henhold til Osloavtalen skulle Philadelphiruten fortsatt ha ligget under Israel for å forhindre smugling av varer (som ammunisjon) og mennesker over grensen. Egypt hadde gått med på å patruljere sin side av grensen, og det var således håp om at målet skulle nås. Imidlertid beholdt Israel kontrollen over grenseoverganger inn og ut av Gaza. Også Rafah-overgangen mellom Egypt og Gaza ble overvåket av israelske styrker ved hjelp av overvåkingskameraer. Offisielle dokumenter som pass, ID-kort, eksport/importpapirer og mye annet må først godkjennes av den israelske hær.
Den palestinske selvstyremyndighetens kontroll (1994–2007)
I henhold til Oslo-avtalen tok de palestinske myndigheter administrativ kontroll over Gazastripen (utenom nybyggerområder og militære områder) i 1994. Etter den totale israelske uttrekningen 12. september 2005 av militære styrker og nybyggere hadde de palestinske myndigheter total administrativ kontroll på Gazastripen fra denne dato.
Etter den israelske tilbaketrekkingen har grenseovergangen i Rafah blitt kontrollert av EU Border Assistance Mission Rafah med mandat i en avtale som ble endelig ratifisert i november 2005. Israel hadde fortsatt kontroll over aktiviteter som involverte transport gjennom Israel; dette gjaldt også luftrom og adgang til havner i Gaza. Israelske myndigheter tar seg også av så vel immigrasjon og emigrasjon fra Gaza via Israel som utlendingers innreise via Israel og import og eksport via Israel.
Vold i etterkant av valget i 2006
I valget av representanter til de palestinske selvstyremyndighetene 25. januar 2006 fikk Hamas et flertall på 42,9 % av stemmene og 74 av 132 seter i forsamlingen (56 %).
Da Hamas tok over makten den etterfølgende måneden, nektet organisasjonen å anerkjenne internasjonale krav om at vold skulle opphøre og at Israel skulle anerkjennes. I april reagerte flere nasjoner, deriblant USA, ved å kutte av direkte støtte til den palestinske regjeringen, selv om noe av pengene ble omdirigert til humanitære organisasjoner som ikke hadde noen kontakt med Hamas-regjeringen. Den påfølgende politiske uorden og økonomiske stagnasjonen ledet til at mange palestinere emigrerte fra Gazastripen.
I januar 2007 brøt det ut kamper mellom Hamas og Fatah. De voldsomste kampene utspilte seg i den nordlige Gazastripen, der general Muhammed Gharib, en mangeårig offiser i den Fatah-dominerte Sikkerhetsstyrken, døde da en rakett fra Hamas traff hans hus. Gharibs to døtre og to av hans sikkerhetsvakter døde også i angrepet.
I slutten av januar 2007 ble det forhandlet frem en våpenhvile mellom Fatah og Hamas. Imidlertid, etter noen få dager, brøt det ut nye kamper. Fatah-krigere stormet et Hamas-tilknyttet universitet på Gazastripen. Offiserer fra Abbas presidentgarde sloss mot Hamas-soldater som voktet Innenriksministeriet. I mai 2007 var det også nye kamper mellom Hamas og Fatah. Innenriksminister Hani Qawasmi, som hadde blitt betraktet som en moderat byråkrat som begge organisasjoner kunne akseptere, trakk seg fra stillingen på grunn av det han betegnet som skadelig oppførsel fra begge sider.
Konflikt mellom Hamas og selvstyremyndigheten i juni 2007
En militær konflikt mellom Hamas og Fatah, tilspisset seg mellom 7. og 15. juni 2007. Hamas seiret. Minst 118 mennesker ble drept og 550 skadet, ifølge organisasjonen ICRC.
Krigshandlinger i 2008, 2014 og 2021
I slutten av 2008 ble det sendt et større antall raketter fra Gaza og inn mot Israel. Reaksjonen fra Israel var en omfattende bombing av Gazastripen og etter hvert en bakkeinvasjon. Krigshandlingene tok slutt den 18. januar 2009. Rundt 1400 palestiner ble drept i kampene, om lag halvparten av dem sivile og barn. Infrastrukturen på Gaza fikk store skader.
Sommeren 2014 ble det på nytt sendt raketter fra Gaza mot sivile mål i Israel. Angrepene ble besvart med bombing av Gazastripen. Infrastrukturen fikk store skader og over 2100 mennesker ble drept. Ifølge palestinske myndigheter var 80 % av ofrene sivile, mens Israel hevdet at mange av disse var terrorister kledd i sivil og at de kunne føre bevis for at 47 % av de drepte var stridende. Over 100 000 ble hjemløse.
I mai 2021 var det elleve dager med rakettskyting mellom Gaza og Israel i Israel–Palestinakonflikten. Minst 243 ble drept i Gaza, av dem over 100 kvinner og barn, ifølge Hamas. I Israel var tolv mennesker drept, av dem to barn, ifølge israelske myndigheter. Ifølge IDF ble det totalt skutt over 4000 raketter fra Gaza, men 90 % av disse ble stanset av rakettforsvaret Iron Dome. Noen av Hamas' raketter falt også ned på Gaza, men det er uvisst hvor mange som ble drept av disse.
Politisk ledelse
Ismail Haniyeh var statsminister på vegne av den palestinske selvstyremyndigheten til 14. juni 2007, og fortsatte deretter som statsminister på vegne av Hamas.
Sierra de los Cuchumatanes
Sierra de los Cuchumatanes er den høyeste ikke-vulkanske fjellkjeden i Mellom-Amerika. Den befinner seg vest i Guatemala, i departementene Huehuetenango og El Quiché. Fjellkjedens dekker rundt 16 350 km², og dens høyeste punkt, La Torre, befinner seg 3 837 meter over havet. Over 1 500 km² av fjellkjeden ligger over 3 800 meter over havet
Cedarville University
Cedarville University  er et privat, kristent universitet i Cedarville i delstaten Ohio, USA. Det ble opprettet i 1887.
Ved universitetet var det 3 112 studenter og 262 vitenskapelig ansatte i 2006, og samme året var skolepengene US$ 19 800 for studenter folkeregistrert i USA. Studiene gis opp til mastergradsnivå.
Filosofiåret 1957
Filosofiåret 1957 er en oversikt over hendelser, utgivelser og personer med tilknytning til filosofi i 1957.
Dødsfall
skuespillforfatter og reiseskribent ||align=center|74 ||align=center|1883 || og under det meste av okkupasjonstiden ||align=center|86 ||align=center|1871 ||
Rogoznica
Rogoznica er en by i Kroatia. Den ligger i Nord-Dalmatia i Šibenik-Knin fylke. Stedet ligger som sørligste tettsted på grensen til Split fylke.
Rogoznica ligger ca. 25 km vest for Split flyplass (SPU) og ca. 105 km sør for Zadar flyplass (ZAD). Norwegian og SAS flyr direkte fra flere flyplasser i Norge til Split lufthavn. Kystvegen, dvs riksveg 8 går i lia ovenfor Rogoznica. Dermed slipper Rogoznica gjennomgangstrafikk.
Tettstedet Rogoznica ligger delvis på en øy og på fastlandet. Øya er knyttet sammen med fastlandet ved at veg er anlagt ved hjelp av en fylling mellom fastlandet og øya. Rogoznica ligger i ei lun vik avskjermet fra havet ved to naturlige halvøyer formet som naturens molo. I denne lune vika ligger også en stor marina ved navn Marina Frapa. På yttersida av disse halvøyene ligger Adriaterhavet. Her er det kun noen få småøyer som tar av for vær og vind.
Rogoznica har mye kyststripe. Landområdet er kollelignende og ganske flatt. Det dyrkes mye oliven i området. Det er tre dykkersentre og det drives utleie av båter, biler, scootere og tråsykler i Rogoznica og du kan få noen til å ta deg med ut på havet for piknik eller fisketur.
The Female of the Species
The Female of the Species er en amerikansk stumfilm fra 1912, regissert av D. W. Griffith.
Handling
Fire overlevende fra en forlatt gruve-by - et ektepar, konas søster, og en yngre kvinne - forsøker å gjennomføre en desperat reise til sikkerhet over ørkenen.
Kona mistenker den yngre kvinnen for å ha en affære med ektemannen sin, men kort tid senere dør ektemannen brått. De tre kvinnene må deretter fortsette reisen på egen hånd, til tross for de økende spenningene forårsaket av en konens ønske om hevn.
Matrikkelen av 1886
Matrikkelen av 1886 var en matrikkel, eller et offentlig register over grunneiendommer (eiendomsregister) i Norge fra 1886.
Ved siden av opplysninger om eiendomsforhold rundt i landet, hadde matrikkelen av 1886 stor betydning for fornorskningen av lokale stedsnavn. Etter 434 års union med Danmark var de gammelnorske stedsnavn erstattet med danske varianter. Utover på 1800-tallet var det en viktig del av nasjonsbyggingen at norske stedsnavn erstattet de danske. I så henseende var matrikkelen av 1886, sammen med matrikkelen av 1903 viktige for overgangen fra danske til norske skrivemåter for stedsnavn i Norge.
Brobyggerprisen
Brobyggerprisen kan vise til minst tre ulike priser:
Burnt Wings
Burnt Wings er en amerikansk drama-stumfilm fra 1920, regissert av Christy Cabanne.
Handling
Den strevende kunstneren Ned Templeton og hans kone Joan lever et fattig liv i Paris. Joan blir truet av sult og risikerer utkastelse fra hjemmet deres, og blir derfor tvunget til å begynne som prostituert. Etter hvert blir Ned mer vellykket innenfor kunstverdenen, og han og Joan flytter deretter til New York. Der møter han Helen, datter av den velstående James Cartwright. Men Cartwright hadde tidligere «kjøpt» Joan, da hun arbeidet som prostituert i Paris.
Nastocerus
Nastocerus er en slekt av biller som tilhører den artsrike underfamilien Cerambycinae i familien trebukker (Cerambycidae).
Utbredelse
Artene lever på Madagaskar.
Amarapura
Amarapura (burmesisk: ဒခမရပူရ - pali: de udødeliges by) er en by i Myanmar. Den har omtrent 10 000 innbyggere. Byen ligger øst for elven Irrawaddy 11 km syd for Mandalay, like ved Innwa. Den ble grunnlagt i 1781 under kong Bodawpaya, og var hovedstad i to perioder, 1783–1821 og 1842–1853.
See You Again
«See You Again» er en sang av den amerikanske rapperen Wiz Khalifa med Charlie Puth. Sangen er en del av actionfilmen fra 2015 Furious 7 som en hyllest til en av filmens hovedrolleinnehavere, Paul Walker som omkom i en bilulykke i november 2013. Sangen ble lansert som singel den 17. mars 2015 i USA, etterfulgt av en internasjonal lansering 3. april, og lansering i Storbritannia 12. april.
Sangen holder rekorden for den mest strømmede sangen gjennom en dag på Spotify i Amerika. Den ble spilt 4.2 millioner ganger 13. april 2015. Mellom 6. og 12. april satte sangen også rekord for mest spilte sang gjennom en uke i 26 land.
I filmen Furious 7 blir sangen spilt i sluttscenene mens karakterene Brian O'Conner (Walker) og Dominic Toretto (Diesel) kjører på en vei over store sletter, men O'Conners bil tar av når de kommer til en avkjøring, og bilen forsvinner i horisonten, noe som illustrerer Paul Walkers bortgang.
William B. Lenoir
William Benjamin «Bill» Lenoir (født 14. mars 1939 i Miami i Florida, død 28. august 2010) var en amerikansk ingeniør og astronaut. Lenoir var med som «Mission Specialist» på det første operasjonelle oppdraget til romfergen i november 1982 (STS-5).
Toppetunnelen
Toppetunnelen er en veitunnel på fylkesvei 240. Den er 114 meter lang og ble åpnet i 1996.
MS «Thorbjørn»
MS «Thorbjørn» (kallesignal LILU) er et fartøy eid av Arbeidernes ungdomsfylking (AUF). Under AUFs årlige sommerleier, går fartøyet i skytteltrafikk mellom Utøya og Utøykaia på fastlandet. Fartøyet ble bygd ved Oskarshavns Verft i 1948. Det het tidligere «Rasmus» og ble kjøpt av AUF i 1997 for 250,000 SEK og omdøpt «Thorbjørn» etter Thorbjørn Jagland. Ferjen er sertifisert for 50 passasjerer og kan frakte mindre kjøretøy.
Historie
Før fartøyet ble ombygd til sivil person- og varetransport, var det et militært landgangsfartøy av typen L-50. Disse landgangsfartøyene ble benyttet innen den svenske flåten og det svenske kystartilleriet fra 1950-årene frem til 1980-årene. L50-båtene ble blant annet benyttet av «Urkustjägarna» (svensk marineinfanteri) for hurtig landsetting av personell under ild.
Terrorangrepet den 22. juli 2011
MS «Thorbjørn» skysset terroristen over til Utøya før angrepet på AUFs sommerleir den 22. juli 2011. Kun få minutter etter at de første skuddene ble løsnet la fartøyet fra land, med ni personer ombord. Først en god stund etter at gjerningsmannen var pågrepet, ble båten benyttet til redningsarbeid. Båten ble også i ettertid avbildet i media, under politiets rekonstruksjon av udådene.
Storetveit
Storetveit, eller Storetvedt som det opprinnelig ble skrevet, er et boligstrøk i Fana bydel i Bergen, mellom Fantoft, Minde Fjøsanger og Paradis.
Storetveit utgjør også et kirkesogn sør for Bergen, rundt Storetveit kirke som ligger like ved det gamle gårdsbygget. Kirken er tegnet av arkitekt Ole Landmark.
Storetveit grunnkrets hadde 891 innbyggere 1. januar 2014 og et areal på 0,55 km². Denne inkluderer også østlige deler av Fjøsanger.
Ingeborg Steffens
Hun var engasjert ved Det Nye Teater 1930–1947. Steffens filmdebuterte i 1951 i Astrid Henning-Jensens Kranes konditori og medvirket deretter i Ukjent mann (1951) og Andrine og Kjell (1952).
Steffens var datter av generalmajor William Steffens (1880–1964) og Anette Eger (1884–1944). Hun var gift med skuespilleren Georg Richter i hans første ekteskap.
César Pinares
César Ignacio Pinares Tamayo (født 23. mai 1991) er en chilensk fotballspiller som spiller for den brasilianske klubben Altay SK.
VM i sjakk 2007
VM-turneringen i sjakk 2007 ble spilt i Mexico by fra 12. september 2007. Åtte spillere deltok i turneringen, og alle deltakerne spilte to innbyrdes partier.
Ivar Guttormsen Fløistad
Ivar Guttormsson Fløistad (født 4. desember 1846 i Austre Moland, død 24. november 1926) var bonde, lensmann og stortingsmann fra Austre Moland i Aust-Agder. Han var far til Guttorm Fløistad, som også var lensmann og bonde.
Nidaros (andre betydninger)
Nidaros kan vise til:
Ivar Guttormsen Fløistad
Ivar Fløistad var underoffiser fra 1869 til 1880, deretter gikk han på Sagatun Folkehøyskole 1870–1871 før han overtok gården etter sin far. Han var ordfører i Austre Moland fra 1878 til 1884. Fra 1894 var han også lensmann i Austre Moland.
VM i sjakk 2007
Kandidatturneringen, som ble avviklet som kvalifisering til fire ledige plasser, ble arrangert fra 26. mai til 14. juni 2007 i Elista, hovedstaden i den russiske republikken Kalmykia.
Ivar Guttormsen Fløistad
Ivar Fløistad var medlem av representantskapet i Norges Bank 1895-1905, formann i Nedenes amts jernbanekomite og medlem av Vestlandsbanekomiteen, formann i landbruksselskapet og for landbruksskolen i amtet. Fra 1882 til 1890 var han formann i Aust-Agder folkevæbningssamlag og amtsvenstrelaget i Aust-Agder.
VM i sjakk 2007
Allerede kvalifiserte spillere
Ytterligere fire spillere ble kvalifisert fra kandidatturneringen (se under).
Ivar Guttormsen Fløistad
Fløistad møtte på Stortinget første gang 2. april 1883 som 1. varamann fra Nedenes amt. Han møtte også i 1885-sesjonen, da fra 17. mars. Begge gangene kom han inn i stedet for Andreas Theodor Holm. Periodene 1886–1888 og 1898–1900 hadde fast plass på Stortinget. I 1883 og 1885 var han medlem av veikomiteen, i 1886–88 var med i justiskomite nr. 2. Siste gangen, 1898–1900, var han medlem av militærkomiteen og i 1898 var han sekretær i den militære straffelovskomiteen, en særkomite.
VM i sjakk 2007
Kandidatturneringen 2007
En plass i kandidatturneringen var reservert for FIDE-verdensmesteren fra 2004, Rustam Kasimdzjanov. Fem plasser var reservert for de fem høyest ratede spillerne (gjennomsnitt av ratingen juli 2004 og januar 2005) som ikke var kvalifisert på annen måte. Dette var Péter Lékó, Michael Adams, Judit Polgár, Aleksej Sjirov og Étienne Bacrot. De gjenværende ti plassene gikk til de høyest plasserte i verdenscupen 2005, som ikke allerede var kvalifisert på annen måte.
Kandidatturneringen, som fant sted i Elista, i Kalmykia, Russland fra 26. mai til 14. juni 2007, ble arrangert som en to-runders knockout-turnering, der én spiller kvalifiserte seg fra hver fjerdedel av trekningen.
Vinneren av verdenscupturneringen 2005, Levon Aronjan, var seedet som nummer 1, mens de resterende spillerne var seedet etter offisiell FIDE-rating per januar 2006. Den høyest og lavest seedede spilleren spilte mot hverandre i den første runden, nr. 2 mot nr. 15 osv.
Hver match bestod av seks partier, med fire hurtigsjakkpartier dersom det skulle stå uavgjort 3-3. I tre av matchene (Aronian-Carlsen, Sjirov-Adams og Kasimdzjanov-Gelfand) skjedde dette, og de avgjørende hurtigpartiene ble spilt søndag 3. juni. Hvis stillingen fremdeles er lik etter hurtigsjakkpartiene, spilles det to lynsjakkpartier. Er det også likt etter disse partiene, trekker spillerne lodd om fargen i et siste sudden death-parti, der hvit har seks minutter og svart har fem. Hvit må vinne for å gå videre, ved remis (eller seier til sort) går sortspilleren videre.
Partiene ble overført direkte på det offisielle nettstedet.
Mesterskapsturneringen
Selve mesterskapsturneringen som skulle kåre verdensmesteren ble spilt i Mexico by i perioden 13. til 29. september. Det ble spilt en dobbel Berger-turnering, det vil si at alle møtte alle 2 ganger, én med hver farge. Viswanathan Anand gikk seirende ut av turneringen med 9 poeng på de 14 rundene, og vant med det sitt første verdensmesterskap.
Debbie McCormick
Debbie McCormick (født 8. januar 1974 i Saskatoon, Saskatchewan, Canada som Debbie Henry) er en amerikansk curlingspiller fra Rio, Wisconsin.
Hun vant VM-gull i curling i 2003. Hun har også deltatt i to olympiske leker, 1998 (femteplass) og 2002 (fjerdeplass).
Psephactus
Psephactus er en slekt av biller som hører til familien trebukker (Cerambycidae).
Utseende
Middelsstore (11-16 millimeter), brunsvarte trebukker. Det er en del forskjell mellom kjønnene, hannene er mindre enn hunnene med mer forkortede dekkvinger, men ulikt mange andre Anacolini har de ikke kamformede antenner. Antennene er kraftige og litt kortere enn kroppen. Kjevene er ikke forstørrede. Pronotum er nærmest klokkeformet, med en kort pigg ved hvert bakhjørne. Dekkvingene er forkortede og dekker ikke hele bakkroppen eller hele flygevingene, spissen er avrundet. De har en læraktig overflate. Hunnen har et utstikkende eggleggingsrør.
Utbredelse
Slekten er utbredt i det østlige Asia, fra Japan i nord til Borneo i sør.
Pavel Vrba
Pavel Vrba (født 6. desember 1963) er en tsjekkisk fotballtrener og tidligere fotballspiller som er hovedtrener for FC Trinity Zlín.
Galdeberget
Galdeberget er et fjell på nordsiden av Bygdin i Vang kommune i Innlandet. Det har en høyde på 2 075 meter over havet.
Centenary College (andre betydninger)
Centenary College er navnet på ulike læreinstitusjoner i den anglosaksiske verden:
Lusa A2
Lusa A2 er en kompakt maskinpistol fra designet av INDEP i Portugal.
Den ble designet i 1983 og var i utgangspunktet tilsiktet militært bruk, men brukes også til sikkerhetsstyrker og politi. Den har blitt markedsført blant annet mot livvakter og spesialstyrker. Det ble brukt av portugisisk politi, men etter økonomiske problemer i 1992 byttet de etter hvert over til Heckler & Koch MP5-maskinpistoler.
I 2004 ble alt utstyr og produksjonsrettigheter solgt til Stan Andrewski, eier av Stan's Gunsmithing i New Hampshire, Jerry Prasser, eier av Recon Ordnance i Wisconsin, og Ralph Dimicco, medeier av Riley's Gun Shop. Selskapet fikk navnet LUSA USA. Selskapet er godkjent for salg av halvautomatiske skytevåpen til sivile, og helautomatiske skytevåpen til politi-og militærstyrker.
Fra 2006 kan man få kjøpt konversjonssett i kaliber .22 Long Rifle og .40 Smith & Wesson til Lusa A2, samt lyddempere produsert av John's Guns.
Kristiansand sykepleierhøgskole
Kristiansand sykepleierhøgskole ble etablert i 1976 som Vest-Agder sykepleierskole. Skolen utdanner sykepleiere.
Skolen ble statlig høgskole fra 1986, og ble i 1994 en del av Høgskolen i Agder, fra 2007 Universitetet i Agder.
Gata Kamsky
Gata Rustemovich Kamsky (født 2. juni 1974) er en sovjetiskfødt amerikansk stormester i sjakk. Han var på et tidspunkt nummer tre på FIDEs ratingliste, men han spilte nesten ingen offisielle partier mellom 1997 og 2004. Per august 2015 har han en offisiell FIDE-rating på 2669.
Tidlig karriere
Kamsky er en tatar, født i Sibir. Han vant sovjetmesterskapet for spillere under 20 år to ganger. I 1989 flyttet han til USA sammen med sin far.
Han fikk stormestertittelen i 1990, og året etter vant han det amerikanske mesterskapet. I 1993-1995 spilte han seg frem til VM-match mot Anatolij Karpov. Kampen skulle gå over 20 partier, men endte 10,5–7,5 i Karpovs favør.
Etter tapet mot Karpov, la Kamsky vekk sjakkbrikkene, og studerte først medisin en kort periode, deretter juss.
Comeback som sjakkspiller (fra 2004)
Kamsky holdt seg borte fra turneringssjakk til juni 2004, da han deltok i New York Masters, og endte på delt førsteplass. I april 2005 var han rangert som nummer 19 på FIDEs ELO-liste. Han deltok i flere internasjonale turneringer med gode resultater, og ledet det amerikanske laget til bronsemedalje under Sjakk-OL 2006 i Torino.
I 2005 deltok Kamsky i FIDEs verdenscupturnering i Khantij-Mansijsk, og kvalifiserte seg til kandidatturneringen til VM-turneringen i sjakk 2007. I mai 2007 vant han første runde mot franskmannen Étienne Bacrot (3,5-0,5).
Christmas Songs (Diana Krall)
Christmas Songs er det niende albumet fra den canadiske pianisten og vokalisten Diana Krall, utgitt i 2005. Albumet ble spilt inn sammen med Clayton-Hamilton Jazz Orchestra. Dette var Kralls første hele album med julesanger, hun hadde tidligere gitt ut EP-en Have Yourself a Merry Little Christmas. Dette er også hennes første studioalbum med et storband.
Musikere
The Clayton-Hamilton Jazz Orchestra:
Belgisk blå
Belgisk blå er en storferase. Rasen er omdiskutert og er kjent for sin voldsomme vekst og sine store kalvingsproblemer. På grunn av en mutasjon er genet for begrensing av muskelvekst, myostatin, satt ut av spill. Rasen har derfor en unormal muskelvekst, dette fenomenet har vært kjent siden tidlig på 1800-tallet. Dette medfører blant annet at kyrne har problemer med å kalve naturlig. De fleste kalvinger blir derfor gjort med keisersnitt. Belgisk blå brukes til kjøttproduksjon.
Club Necaxa
Necaxa er et meksikansk fotballag som holder til i byen Aguascalientes. Hjemmebanen er Estadio Victoria. Klubben spiller i Liga MX, som er det øverste nivået i meksikansk fotball.
Necaxa ble grunnlagt 21. august 1923. Den fikk navn etter elva Necaxa i Puebla. I perioden 1971–1982 het laget Atlético Español og spilte på Estadio Azteka i Mexico by. I 1982 tok klubben tilbake navnet Necaxa, og holdt til i Mexico by fram til 2003, da eierne besteme seg for å flytte til Aguascalientes og gi klubben en ny identitet på grunn av sviktende publikumstall og tilhengerskare i konkurranse med de andre hovedstadsklubbene. Siden 1988 har klubben vært eid av Televisa.
Necaxa har ingen seriemesterskap, men har vunnet CONCACAFs mestercup to ganger (1975 og 1999) og CONCACAFs cupvinnercup én gang (1994). I 2000 deltok laget i Verdensmesterskapet for klubblag og endte på tredjeplass.
Necaxas drakter har røde og hvite vertikale striper.
A Feud in the Kentucky Hills
A Feud in the Kentucky Hills er en amerikansk stumfilm fra 1912, regissert av D. W. Griffith.
Handling
De to brødrene og deres lille adoptiv-datter vokser opp i samme husstand. Jenta og den yngre broren var barndomskjærester. Denne broren var så forskjellig fra sin eldre bror, som ble ansett som en dårlig mann. Den yngre broren har bodd langt unna barndomshjemmet, en lang stund. Men han vender hjem på det tidspunktet historien begynner. Han er litt av en kontrast til hans eldste bror, faktisk til hele familien - fordi han er mer raffinert, utdannet, og selvfølgelig en åpenbaring for den lille adoptiv-jenta.
Men adoptiv-jenta blir forlovet med den eldste broren, selv om hun fremdeles er sterkt tiltrukket av den yngre broren. De opplever en fornyelse av barndommens kjærlighet. Dette protesterer den eldste broren voldsomt mot, fordi hun allerede er forlovet med ham. Så den yngre gutten bestemmer seg for å forlate hjemmet, for å opprettholde familie-fredens skyld. Men skjebnens ironi bestemmer seg imidlertid noe annet, for en gammel feide vekkes igjen. Så lillebroren må slutte seg til broren sin, for å stå sammen ovenfor deres felles motstander. Men denne hendelsen forandrer også forholdene innad i den lille familien deres.
Amos Nadai
Amos Nadai (født 26. mars 1948 i Oradea i Romania) er en israelsk diplomat. Han har siden 2007 vært Israels ambassadør til Folkerepublikken Kina. Nadai var Israels ambassadør til Norge fra 1997 til 2001.
Nadai kom til Israel i 1951. Han gjennomførte førstegangstjenesten fra 1966 til 1968, og studerte juss ved Det hebraiske universitetet i Jerusalem fra 1970 til 1974. Han arbeidet deretter ved ambassaden i Paris 1975-76, som underdirektør for sikkerhet i det israelske utenriksdepartementet 1977-81, og ved ambassaden i Tokyo 1981-86. Nadai var så direktør for finans i utenriksdepartementet 1986-88, før han tjenestegjorde ved ambassaden i Bangkok 1988-91. Han hadde deretter diverse stillinger i utenriksdepartementet, før han ble Israels ambassadør til Norge og Island i 1997. Denne stillingen hadde han frem til 2001.
Sunan (Zhangye)
Sunan (kinesisk: 肃南裕固族自治县; pinyin: Sùnán yùgùzú Zìzhìxiàn) for yugurene er et autonomt fylke i byprefelturet Zhangye i provinsen Gansu i Folkerepublikken Kina.
Befolkningen var på 35,869 innbyggere i 1999.
Abd al-Rahman al-Sufi
Abd ar-Rahman as-Sufi ( ‘Abd ar-Raḥmān aṣ-Ṣūfī), også Abd ar-Rahman Abu al-Husain, best kjent som as-Sufi eller al-Sufi, i vesten også Azophi, (født 903 i Rayy, død 25. mai 986 i Shiraz) var en persisk astronom.
Sunan (Zhangye)
Administrative enheter
Storkommuner: Kommuner:
Abd al-Rahman al-Sufi
Liv og virke
Han levde ved emiren Adud ad-Daulas hoff i Isfahan i Perserriket og jobbet med oversettelse og utvidelse av greske astronomiske verk, spesielt Almagest av Ptolemaios. Han bidro med flere rettelser av Ptolemaios' stjerneliste og gjorde sine egne beregninger av lysstyrke og størrelsesklasse som ofte avvek fra Ptolemaios' beregninger. Al-Sufi identifiserte den store magellanske skyen, som er synlig fra Jemen, dog ikke fra Isfahan; denne ble ikke sett av europeere før Magellans reise på 1500-tallet.
Han observerte at ekliptikkplanet heller med hensyn til himmelekvator og regnet ut med større nøyaktighet det tropiske årets lengde. Han observerte og beskrev stjerner, deres posisjoner, deres magnituder og deres farge, konstellasjon etter konstellasjon. For hver konstellasjon utarbeidet han to tegninger, én sett fra utenfor den himmelske sfære, én sett fra innsiden (som sett fra jorden).
As-Sufi skrev også om astrolabiet og fant flere ytterligere bruksområder for dette, rundt ett tusen i tallet. Han forklarte ikke bare dets nytte innen astronomi, men også innen islamsk astrologi, for oppsettelse av horoskoper, navigasjon til sjøs, landmåling, tidsberegnelse, qibla, salat (bønn) og meget annet.
As-Sufi publiserte sitt hovedverk, Stjernebildenes bok (eller egentlig Fiksstjernenes bok) i år 964. Den var forfattet på arabisk, som var den islamske dannelses språk. Boken er en astronomisk katalog og atlas med innhold bestående av både beskrivende tekst og bilder, der han i tillegg til oversatt materiale og gjengivelse av arabiske overleveringer delgav meget av sitt arbeid og sine oppdagelser. Verket var gjennomillustrert med stjernenes konstellasjoner, med angivelse av stjernenes posisjoner, lysstyrke og farge. Verket er organisert etter stjernebildene.
Drukken silen
Drukken silen (tysk: Trunkener Silen) er et maleri fra første halvdelen av det 17. århundre av den flamske maler Anthonis van Dyck.
Motiv
Bildet viser en beruset silen med vinløv i håret og med bar overkropp som støttes av en kvinne og en mann kledt i rødt. Bak dem ses en mann med himmelvendte øyne drikke av en kagge, mens sidemannen strekker sin tunge mot kaggen i håp om å fange en dråpe. Opptoget fyller nesten hele bildet.
Bildet tilhører Gemäldegalerie Alte Meister, Staatliche Kunstsammlungen i Dresden.
By Berwin Banks
By Berwin Banks er en britisk romantisk stumfilm fra 1920, regissert av Sidney Morgan.
Mauser m/96
Mauser m/96 (6,5 mm Gevär m/96) er en svensk rifle approbert av det svenske forsvaret i 1896.
Riflen er et repetergevær med sylinderlås kamret for kaliber 6,5 x 55 mm ammunisjon, som var det svenske standardkaliberet i mange år. Sverige kjøpte inn omtrent 40 000 rifler fra tyske Mauser, og ga dem navnet m/96. Carl Gustafs Stads Gevärsfaktori i Sverige produserte så omtrent 440 000 eksemplarer på lisens. 17 000 ble produsert hos Husqvarna på 1940-tallet til Frivilliga Skytterörelsen (FSR).
Våpenet har innvendig 5 patroners våpenmagasin, som lades med 5 patroner festet på klips for hurtig lading (standard Mausersystem).
Hette- og stripeskunker
Hette- og stripeskunker (Mephitis) er ei slekt med stinkdyr (Mephitidae) som består av to arter, alle endemiske for Nord-Amerika. Hette- og stripeskunker har (i varierende grad) hvite tegninger (hode og rygghette eller striper) på sort bakgrunn. Halen er relativt lang og har gjerne svært busket behåring. Slektene Mephitis, Spilogale og Conepatus utgjør tilsammen klanen Mephitini, også kalt amerikanske skunker.
Mauser m/96
Den ble byttet ut i 1938 med Mauser m/38. 55 080 gevær m/96 ble bygget om til gevær m/38 (populært kalt m/96-38) og 5 300 til Prickskyttegevär m/41.
Hette- og stripeskunker
Fylogeni
Trærne nedenfor er i henhold til Nyakatura og Bininda-Emonds, (2012). De viser slektsforholdet mellom (A) eksisterende linjer og (B) eksisterende og utdødd linjer. Av de eksisterende linjene var trolig stinkgrevlinger (Mydaus) den først som skilte lag med hovedlinjen, noe som styrker teorien om at familien oppsto i Eurasia.
A:
B:
Jenter med baller
Jenter med baller (daKings) er en dokumentarfilm om den norske drag king-gruppa «daKings», produsert av Applaus! film&tv as for NRK, regi og foto av Kenneth Slotterøy Elvebakk. Filmen følger daKings fra oppstarten i Oslo i 2007, frem til gruppa oppløses to år seinere. Det oppstår tre nye drag king-grupper: «Konger for en kveld», «Noen karer» og «NorDivas». Jenter med baller hadde førpremiere under Kortfilmfestivalen i Grimstad i 2010 og festpremiere under Skeive filmer i Oslo samme år. Filmen ble første gang vist på NRK 7. desember 2010.
Handling
Vi følger seks jenter i drag king-gruppen daKings i to år. Som Norges første drag king-gruppe banet de vei for en kunstart som til nå har vært relativt lite utbredt i Norge. Regissør Elvebakk har vært flue på veggen under workshops, kostymesying og sceneshow – helt til indre uenigheter til slutt splitter gruppen. Resultatet har blitt et ærlig og inspirerende portrett av «jenter med baller og puppene i klem».
Medvirkende
Marit Johanne Bjerke, Karine Dybvik, Mervi Hannele Liiro, Maria Hals Eilertsen, Lone Bech Spangelid, Bente Hansen, Jannicke Heggestad Sæbø, Inger Helene Vaaten og Malin Bratlie og Great Garlic Girls.
Priser og nominasjoner
2011 – Nominert til Kulturdepartementets menneskrettspris for kortfilm
Ard Schenk
I begynnelsen av 1970-årene dominerte Schenk internasjonal skøytesport fullstendig, og fikk tildelt Oscar Mathiesens Ærespris («Oscarstatuetten») tre år på rad. Høydepunktet kom i 1972, da han i tillegg til tre gull i OL i Sapporo også vant europamesterskapet og verdensmesterskapet. I løpet av karrieren satte han i alt 18 verdensrekorder. Han var den første som gikk under 15 minutter på 10 000 meter, og den første som gikk 1500 meter under 2 minutter.
Amerikansk dollar
Amerikansk dollar er valutaen i USA. Valutakoden er USD. Den har også et eget symbol, $, og skrives ofte US$. Den kalles ofte i amerikansk dagligtale for bucks.
I 1995 var over 380 milliarder amerikanske dollar i omløp, og i april 2004 hadde dette økt til nesten 700 milliarder. Amerikansk dollar er også i utstrakt bruk som alternativ valuta utenfor USA, spesielt i land der den lokale valutaen er ustabil på grunn av høy inflasjon, og opp mot to tredjedeler av valutaen er i sirkulasjon utenfor landet. I enkelte stater har bruken av amerikanske dollar blitt så utbredt at den har blitt landets de facto valuta.
USA er kun én av mange stater som har en valuta kalt dollar.
En dollar er delt i 100 cent (¢). Det finnes også en annen oppdeling, der dollaren deles i tusen mills. Denne enheten brukes i forbindelse med utskrivning av skatter, men det har aldri vært utstedt mynt pålydende et antall mills.
Historie
Etter at representanter for tretten amerikanske kolonier (senere stater) hadde skrevet under USAs uavhengighetserklæring i Philadelphia den 4. juli 1776 og med dette annonsert den nye staten USA var det behov for et eget pengesystem og et myntverk. Den nyvalgte presidenten, George Washington, ba sin utenriksminister Thomas Jefferson om å ta tak i saken. Jefferson tok kontakt med smeden John Harper som den 13. juli 1792 leverte de første 1500 half dimes, eller disme som de også ble kalt, i sølv.
Dollartegnet $
Symbolet $, vanligvis skrevet før det numeriske beløpet, brukes til amerikanske dollar (så vel som for mange andre valutaer). Noen forskere hevder at dollartegnet $, som er det vanligste symbolet for dollaren, stammer fra de spanske sølvmyntene i valøren 8 reales som var vanlige i Nord-Amerika før dannelsen av De forente stater. På disse myntene ble tallet åtte skrevet som bokstaven S med en eller to loddrette streker, som igjen kom fra det spanske riksvåpenet, som de to Herkulesstøttene og mottoet Non plus ultra skrevet i formen av en S.
Andre hevder at dollartegnet er en forenklet versjon av initialene US - United States - skrevet oppå hverandre. Dette er ganske lite trolig da dollartegnet ble brukt av spanjolene før USA eksisterte.
Den mest sannsynlige forklaringen er at tegnet var et resultat av utviklingen av forkortelsen "ps" for peso sent i det 18. århundre der p og s etter hvert kom til å skrives over hverandre og dermed gi opphav til $.
Navn
Ordet dollar stammer fra det tyske ordet thaler og tilsvarer det norske ordet daler. I begynnelsen av 1500-tallet ble det funnet store mengder sølv i Joachimsthal i Böhmen. Av dette sølvet ble det produsert mengder av sølvmynt som gikk under navnet Joachimsthaler, som senere ble forkortet til thaler.
Ordet penny (plural: pennies, ikke pence) er spesifikt for 1-centmynten, så å si "25 pennies" betyr 25 encentmynter, ikke hvilke 25 cent som helst.
Sedler og mynter
I 1946 sluttet man å trykke sedler pålydende mer enn 100 dollar. Gjennom tiden har det vært trykket sedler pålydende 500, 1000, 5000, 10 000 og 100 000 dollar. Disse ble for det meste brukt i transaksjoner mellom banker og i organisert kriminalitet. Det var sistnevnte bruksområde som fikk Richard Nixon til å trekke inn alle sedler pålydende mer enn 100 dollar i 1969. Verdier som nå er i sirkulasjon er, i tillegg til 100 dollar, 50, 20, 10, 5 og 1 dollar. Det finnes også 2 dollar-sedler, men disse er svært lite brukt.